गुड़ामालानी क्षेत्र के जालाेर सीमा पर डोडा तस्करों को पकड़ने
गुड़ामालानी क्षेत्र के जालाेर सीमा पर डोडा तस्करों को पकड़ने गई पुलिस पर तस्करों ने फायर किए फिर भी पुलिस जवानों ने जान पर खेलकर दो पिकअप में भरे 10.24 क्विंटल डोडा पोस्त और दो आरोपियों को दबोच लिया। जबकि एस्कॉर्ट टीम की टवेरा में सवार लोग भागने में कामयाब रहे। आरोपियों के कब्जे से एक पिस्टल भी बरामद किया गया है।
एसपी परिस देशमुख ने मौके पर थानाधिकारी देवेंद्रसिंह सहित कमांडो और विशेष टीम के सभी पुलिस जवानों को बधाई दी है। इसके अलावा आईजी जोधपुर रेंज ने एसपी से फोन पर बातचीत कर टीम के सभी सदस्यों के कार्य की सराहना की और उन्हें सम्मानित करने की घोषणा की है।
थानाधिकारी देवेंद्रसिंह देवड़ा ने बताया कि एसपी परिस देशमुख को मुखबीर से सूचना मिली कि फरार चल रहे खेताराम पुत्र प्रहलादराम जाट निवासी रामजी का गोल तेजाराम पुत्र केशाराम जाट निवासी पीपराली दोनों चितौड़गढ़ से भारी मात्रा में डोडा पोस्त लेकर गुड़ामालानी की तरफ रहे हैं। डोडा पोस्त से भरे दोनों पिकअप के आगे तेजाराम एस्कॉर्ट में रहेगा। तस्करों के पास हथियार होने की भी पुलिस को सूचना मिली। इस पर एसपी के निर्देश पर स्पेशल टीम आली रोड पर लूणवा कला सरहद पर पहुंची। करीब चार घंटे बाद दो पिकअप को रुकवाने का प्रयास किया, पुलिस ने दो राउंड फायर किए। इससे दो तस्कर तो भागते हुए डरकर नीचे गिर गए। इस पर पुलिस ने दोनों को दबोच लिया।
दो पिकअप में 10.23 क्विंटल डोडा पोस्त
पुलिस ने दो पिकअप गाड़ियों में भरे 1023 किलो डोडा पोस्त बरामद किया। वहीं 12 बोर मय एक लोडेड पिस्टल भी बरामद किया गया। आरोपी सुरेश पुत्र गोरधन राम जाति विश्नोई, निवासी धोलीनाड़ी हेमाराम पुत्र उदाराम जाट निवासी पालीयाली को गिरफ्तार किया गया है। दोनों बिना नंबरी पिकअप गाड़ियों को भी पुलिस ने बरामद किया है। बरामद डोडा पोस्त की अनुमानित कीमत करीब 20 लाख रुपए आंकी जा रही है।
अंधेरे का फायदा उठाकर भागे दो बदमाश
नाकाबंदी को तोड़कर भागे चार बदमाशों में पुलिस ने दो को दबोच लिया, लेकिन दो बदमाश सुबह 6 बजे अंधेरे का फायदा उठाकर झाड़ियों में भाग गए। पुलिस ने इन दोनों आरोपियों की पहचान दीपाराम पुत्र चैनाराम जाट निवासी पालीयाली, नगाराम पुत्र भगवानाराम जाट निवासी रामजी का गोल के रूप में की है। पुलिस ने एनडीपीएस एक्ट 3/25 आर्म्स एक्ट 353, 307 में मामला दर्ज कर जांच शुरू की है।
आईजी एसपी ने की प्रशंसा, टीम सम्मानित होगी
डोडा तस्करों की ओर से पुलिस पर फायर किए जाने के बावजूद भी बहादुरी दिखाकर दो पिकअप गाड़ियों में भरे डोडा पोस्त समेत दो तस्करों को गिरफ्तार करने वाले विशेष टीम के सभी सदस्यों की पुलिस महानिरीक्षक जोधपुर रेंज गिरधारीलाल एसपी परिस देशमुख ने प्रशंसा करते हुए सम्मानित करने की घोषणा की है।
बाड़मेर- फायरिंगके बीच 20 लाख का 1024 किलो डोडा जब्त, दो पकडे़ गए
bho_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva